CELEX: 62009TN0424
Language: mt
Date: 2009-10-14 00:00:00
Title: Kawża T-424/09: Rikors ippreżentat fl- 14 ta’ Ottubru 2009 — Goodyear Dunlop Tyres UK vs UASI — Sportfive (QUALIFIER)

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/38
            
         Rikors ippreżentat fl-14 ta’ Ottubru 2009 — Goodyear Dunlop Tyres UK vs UASI — Sportfive (QUALIFIER)
   (Kawża T-424/09)
   2009/C 312/63
   Lingwa tar-rikors: il-Ġermaniż
   
      Partijiet
   
   
      Rikorrenti: Goodyear Dunlop Tyres UK Ltd (Birmingham, ir-Renju Unit) (rappreżentant: M. Graf, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Sportfive GmbH & Co. KG (Köln, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-11 ta’ Awwissu 2009, fil-Każ R 1291/2008-4;
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark verbali “QUALIFIER” għal prodotti fil-klassi 12 (Applikazzjoni Nru 4 877 262)
   
      Proprjetarju tat-trade mark jew tas-sinjal invokat insostenn tal-oppożizzjoni: Sportfive GmbH & Co. KG
   
      Trade mark jew sinjal invokat insostenn tal-oppożizzjoni: it-trade mark verbali Komunitarja Nru 4 017 836 u t-trade mark verbali Ġermaniża Nru 30 415 017.1 “Qualifiers 2006”, it-trade mark verbali/figurattiva Ġermaniża Nru 30 414 610.2 “2006 QUALIFIERS”, it-trade mark verbali Ġermaniża Nru 30 515 033.2 “Qualifiers 2008” kif ukoll it-trade mark verbali/figurattiva Ġermaniża Nru 30 565 616.3 “2008 QUALIFIERS”, kollha rreġistrati, fost l-oħrajn, għal prodotti fil-klassi 12
   
      Deċiżjoni tad-Diviżjoni tal-Oppożizzjoni: oppożizzjoni milqugħa
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 8(1)(b) tar-Regolament Nru 207/2009 (1), għaliex ma teżistix probabbiltà ta’ konfużjoni bejn it-trade marks kunfliġġenti
   
      (1)  Regolament (KE) tal-Kunsill Nru 207/2009, tas-26 ta’ Frar 2009, dwar it-trade mark Komunitarja (ĠU 2009, L 78, p. 1).